પોતાના પ્રવાસ દરમિયાન પીએમ તે રાજ્યોમાં કોઈને કોઈ પ્રોજેક્ટની શરૂઆત અથવા ઉદઘાટન તો કરશે જ, મોટી રેલી પણ કરશે જેમાં તે પોતાની સરકારના કામકાજ વિશે જણાવશે. ભાજપ વડાપ્રધાનના દેશભ્રમણના બહાને 2019ની સામાન્ય ચૂંટણીની બરાબર પહેલા સકારાત્મક માહોલ બનવાની આશા કરી રહી છે. આ મહિને પીએમ અત્યાર સુધી રાજસ્થાન અને ઉત્તર પ્રદેશના પ્રવાસ કરી ચૂક્યા છે અને આગામી થોડા દિવસોમાં પંજાબ, ગુજરાત અને પશ્ચિમ બંગાળના પ્રવાસ પણ કરવાના છે.